Leppäkosken saviradat

Leppäkosken saviradat olivat Janakkalan Leppäkosken kylässä olleet kaksi 600 mm:n raideleveyksistä savenkuljetukseen käytettyä kapearaiteista rataa. Ne olivat käytössä 1970-luvulle saakka. Leppäkosken alueesta kehittyi 1800-luvulla merkittävä tiiliteollisuuden keskus, jossa sijaitsi vuonna 1860 perustettu Leppäkosken kartanon tiilitehdas, vuonna 1862 perustettu Sipilän kartanon tiilitehdas ja vuonna 1874 perustettu Rauhaniemen tiilitehdas. Ensimmäinen tiilitehdas Leppäkoskelle perustettiin jo 1847. Kaikki tiilitehtaat on lopetettu, mutta Rauhaniemen tiilitehtaasta on jäljellä savupiippu ja osa rakennuksista.

Rauhaniemi-Sipilän tiilitehtaan rata 
Rata sijaitsi Janakkalassa, Leppäkosken kylän läpi virtaavan Puujoen pohjoispuolella. Rata lähti Leppäkosken aseman lähellä sijainneelta Rauhaniemen tiilitehtaalta länteen tehtaan savenottokuopille. Radalla oli Deutz-, Jung- ja Simplex-moottorivetureita. Rauhaniemen tiilitehtaan toiminta päättyi vuonna 1987.

Leppäkosken tiilitehtaan rata 
Rata sijaitsi Janakkalassa, Puujoen eteläpuolella. Se alitti Helsinki–Tampere-pääradan sekä sen vieressä kulkeneen maantien ja jatkui pääradan itäpuolella olleille savikuopille. Radalla oli käytössä Simplex-moottoriveturi ja savenkuljetukseen kuuppavaunuja. Leppäkosken tiilitehdas toimi vuosina 1860–1977.

Lähteet 
 Vaunut.org: Ratoja luonnossa 1 (luettu 23.10.2008)
 Vaunut.org: Ratoja luonnossa 2 (luettu 23.10.2008)
 Suomessa 1885-1978 toimineet tiilitehtaat
 Rauhaniemi Oy brick factory, Janakkala

Viitteet

Aiheesta muualla 
 Vaunut.org: Jorma Rauhalan kuvia Leppäkosken radoista ja niiden vetureista

Janakkalan liikenne
Suomen kapearaiteiset rautatiet
Teollisuusjunat ja -radat
Suomen entiset rautatiet